JMART ออกหุ้นกู้วงเงิน 600 ลบ.อายุ 3 ปี ดอกเบี้ย 3.85% ขาย 14-15 ธ.ค.
JMART ออกหุ้นกู้วงเงิน 600 ลบ.อายุ 3 ปี ดอกเบี้ย 3.85% ขาย 14-15 ธ.ค.
8 ธ.ค. 2559

บริษัท เจ มาร์ท จำกัด (มหาชน) หรือ JMART เปิดเผยว่า บริษัทได้ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ของบริษัทมูลค่าไม่เกิน 600 ล้านบาท อายุ 3 ปี ครบกำหนดไถ่ถอนปี พ.ศ. 2562 อัตราดอกเบี้ยคงที่ร้อยละ 3.85 ต่อปี ชำระดอกเบี้ยทุกๆ 3 เดือน ตลอดอายุหุ้นกู้ โดยเสนอขายให้แก่ผู้ลงทุนสถาบันและผู้ลงทุนรายใหญ่ จองซื้อระหว่างวันที่ 14-15 ธ.ค.59
หุ้นกู้ของบริษัทได้รับการจัดอันดับความน่าเชื่อถือที่ “BBB” แนวโน้มคงที่ จากบริษัท ทริสเรทติ้ง จำกัด เมื่อวันที่ 18 มี.ค. 59
บริษัทมีวัตถุประสงค์ในการออกหุ้นกู้ครั้งนี้เพื่อไปใช้ในการดำเนินธุรกิจ และ/หรือ ชำระหนี้ระยะสั้นบางส่วน ได้แก่ หนี้ตั๋วแลกเงินระยะสั้น และ/หรือ เป็นเงินทุนหมุนเวียน
                